Elogio del Horizonte

Elogio del Horizonte (que quier dicir lloa o allabancia del horizonte) ye'l nome d'una escultura de formigón asitiada na ciudá asturiana de Xixón, diseñada pol escultor Eduardo Chillida. Trátase d'una obra de grandes proporciones llevantada nel añu 1990, que representa un fitu na carrera del so creador. A partir d'un pequeñu diseñu de Chillida escomienza la execución de la obra, qu'entama con una maqueta en porespan de tamañu natural. Dempués realizóse'l complexu procesu del encofráu del formigón y, tres el so ensugamientu, procedióse al desencofráu. Una vuelta esmanteláu del so caparazón, l'Elogio sométese a una llimpieza curiosa, que rematará cola obtención de la so color definitiva, na que la mar y el tiempu dexarán la so güelga. Bibliografía [Mundet, Guillem] (2005). Rellación entre la obra de José Antonio Fernández Ordóñez y de Eduardo Chillida Juantegui (en castellanu). UPCommons. Consultáu'l 20/10/2012. Referencies Enllaces esternos Wikimedia Commons tien conteníu multimedia tocante a Elogio del Horizonte.